Galaktikate superparv
Galaktikate superparv (inglise keeles supercluster) on kosmiline struktuur, galaktikaparvede kogum, mis galaktikasüsteemide hierarhias on galaktikaparvedele järgnev aste. Erinevalt galaktikaparvedest, on superparved sedavõrd hiiglaslikud, et selle koosseisu kuuluvad galaktikaparved ei ole gravitatsiooniliselt omavahel seotud ja seepärast osalevad nad Hubble'i paisumises. Superparvede suurus ulatub sadade miljonite valgusaastateni.